Il-preżentatriċi u kantanta lokali Andreana DeBattista qasmet fuq Facebook esperjenza iebsa li għaddiet minnha wara li sena ilu sofriet minn uġigħ kbir, kollu ġej minn dak li nafuh bħala slipdisc. Andreana tispjega kif il-każ tagħha kien wieħed diffiċli immens, u tikteb, "għalija kienu xhur ta' uġigħ." Beżgħet ħafna dwar jekk dan hux se jaffettwalha ħajjitha u r-rutina li tant tagħmel b'passjoni. "L-agħar kienet il-biża' ta' dak li mhux magħruf. Il-biża' jekk inkunx nista' nerġa' nagħmel l-affarijiet li nħobb, li jkolli niddependi minn ħaddieħor, l-uġigħ persistenti." Tkompli tispjega iżda li minn dan kollu tgħallmet ħafna, fosthom li żżomm f'moħħha li kollha bżonn xulxin. Li m'hemm xejn ħażin li tiġi offrut l-għajnuna minn ta' madwarek. L-ikbar tagħlima għal Andreana hawn kienet li tibqa' miexja 'l quddiem u ma taqtax qalbha. "Għadni nħoss l-uġigħ… sar normali li nbati minnu 'l hawn u 'l hemm iżda b'xi mod, aktar milli nobgħod l-uġigħ, tgħallimt nużah bħala turija u tfakkira ta' kemm għandi nieħu ħsieb il-ġisem tiegħi." Infatti Andreana kellha kambjament kbir f'sena eżatt minn meta beda dan kollu. Illum tinsab sodisfatta wara li rnexxielha tlesti ġirja ta' 5 kilometri. Ma kinitx fuq quddiem f'din il-ġirja iżda xorta qed tissaħħaħ u dejjem timmira li tkun aħjar. B'dan il-messaġġ xtaqet tkun ta' motivazzjoni u kuraġġ għal ħaddieħor. "Nittama li wara li taqra dan, nilħaqha lil dik il-persuna li għandha bżonn xi ftit ta' spinta biex ma taqtax qalbha. Niftakar kemm kont noqgħod attenta għall-istejjer ta' ħaddieħor meta kelli bżonn nisma' li se titjieb is-sitwazzjoni! Ilkoll kapaċi. Tgħanniqa lil dawk kollha li għandhom bżonnha" Prosit Andreana tal-karattru u spirtu sod! Aħna kuntenti li kollox miexi fid-direzzjoni t-tajba issa! Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. "Il-Ġimgħa L-Oħra Tlifna T-Tarbija Tagħna" – Maxine Aquilina, Eks Judge F'Malta's Got Talent "Kienu Xhur Ta' Uġigħ… L-Agħar Kienet Il-Biża'… Jekk Inkunx Nista' Nerġa' Nagħmel L-Affarijiet Li Nħobb" - Andreana DeBattista "Jien Xorta Se Nkompli Naqra L-Kotba Tiegħek Lil Ibni. Imma Mhux Se Ngħidlu X'Għidt Int Ilbieraħ Filgħaxija." - Evelyn Saliba La Rosa Għaliex Xi Nies Ma Jieħdux Il-Covid Meta Oħrajn Fid-Dar Tagħhom Huma Pożittivi?